Liečba kašľa.
Dobrý deň je vhodné brať kalciovy syrup na hlasivky po jedle? A ten liek do nosa pamicon koľko kvapiek si môžem dať? Môžem calcium brať sostoptusinom? Mám kombinovaný kašeľ a som zahlinena ďakujem za odpoveď
Dobrý deň,
ďakujeme za Vašu otázku.
Pokiaľ ste mali namysli perorálny roztok CALCIUM CHLORATUM-TEVA, užíva sa 1 hodinu pred jedlom.
Výdaj lieku PAMYCON  je viazaný na lekárky predpis. O jeho indikácii a dávkovaní rozhoduje lekár. Pokiaľ nemáte informácie o správnom dávkovaní, odporúčam Vám zavolať do lekárne, kde Vám bol liek vydaný alebo kontaktovať priamo predpisujúceho lekára.
Medzi liekmi CALCIUM CHLORATUM-TEVA a STOPTUSSIN  nebolo pozorované vzájomné ovplyvnenie účinku, preto je kombinácia možná.
Liek Stoptussin obsahuje 2 liečivá - butamirátium-dihydrogen-citrát a guajfenezín. Antitusický účinok butamirátium-dihydrogen-citrátu je v lieku Stoptussin doplnený expektoračným účinkom guajfenezínu, ktorý má jednak sekretolytický účinok, keď priamo zvyšuje sekréciu bronchiálnych žliaz, stimuluje elimináciu kyslých glykoproteínov z acinárnych buniek týchto žliaz a sekretomotorický účinok, keď uľahčuje transport hlienu a jeho odkašliavanie tým, že znižuje jeho viskozitu. Týmto spôsobom liek tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie.
V rámci režimových opatrení je možné podporiť riedenie hlienov pri kašli zvlhčovaním vzduchu alebo inhaláciou Vincentky, prípadne Yabra. Pri zahlienení je nevyhnutné dbať na dostatočný pitný režim.
Prajem Vám pekný deň.
S pozdravom
PharmDr. Patrícia Čečková